Diari Oficial de la Generalitat Valenciana


Sumari del DOGV 9439, del 30-09-2022 (2022/8849)

RESOLUCIÓ de 27 de setembre de 2022, de la Direcció General D'obres Públiques, Transport I Mobilitat Sostenible, per la qual s'estableix el procediment per a la presentació de la informació sobre la utilització dels títols de transport durant la vigència de la reducció temporal de tarifes establides a l'empara del Decret llei 9/2022 en relació amb el Reial decret llei 11/2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9439

Data del DOGV
:   30-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8849


Data del document
:   27-09-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * ajuda pública

RESOLUCIÓ de 27 de setembre de 2022, de la Direcció General D'obres Públiques, Transport I Mobilitat Sostenible, per la qual s'estableix el procediment per a la presentació de la informació sobre la utilització dels títols de transport durant la vigència de la reducció temporal de tarifes establides a l'empara del Decret llei 9/2022 en relació amb el Reial decret llei 11/2022. [2022/8849]  
  
  
L'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, (modificada per la LO 1/2006, de 10 d'abril) atribueix a la Generalitat, en l'article 49.1.15a, la competència exclusiva en matèria de transport terrestre dins de la Comunitat Valenciana.  
El Decret llei 9/2022, de 5 d'agost, del Consell, pel qual s'estableixen obligacions als operadors de transport públic col·lectiu terrestre per a la reducció del preu dels abonaments de transport i títols multiviatge, exclòs el bitllet d'anada i tornada, dels serveis de transport terrestre competència de la Generalitat, contempla en l'article 4 que, mitjançant una resolució de la persona titular de la direcció general competent en matèria de transports, s'establirà el tràmit mitjançant el qual els concessionaris hauran d'aportar la informació sobre la utilització dels títols de transport durant la vigència dels descomptes, a fi d'acomplir les obligacions d'informació de la Generalitat, com a beneficiària de les ajudes, que estableix l'ordre ministerial per la qual s'acompleix el capítol II, relatiu a ajudes al transport urbà i interurbà, del Reial Decret llei 11/2022.  
D'altra banda, de conformitat amb el que es disposa en l'article 89.6 del reglament de la Llei d'ordenació dels transports terrestres, aprovat pel Reial decret 1211/1990, de 28 de setembre, les empreses concessionàries dels serveis públics de transport regular de viatgers per carretera d'ús general competència de la Generalitat hauran de proporcionar totes les dades relatives a l'explotació del servei que els siguen requerides per la direcció competent en matèria de transport, conforme a les especificacions i format que aquesta els sol·licite.  
En execució d'aquestes previsions, es considera necessari que les empreses concessionàries indicades proporcionen a aquesta direcció general les dades d'utilització de tots els títols de transport que permeten tindre una visió la més completa possible de la demanda atesa després de la implantació de descomptes en el transport públic a l'empara del Decret llei 9/2022, de 5 d'agost, en relació amb el Reial Decret llei 11/2022, de 25 de juny.  
Per això, en virtut del que es disposa en l'article 70 de la Llei 5/1983, de 30 de desembre, del Consell, en relació amb l'article 6 del Decret llei 9/2022, de 5 d'agost, i l'article 89.6 de Reial decret 1211/1990, de 28 de setembre, resolc:  
  
Primer. Informació sobre els títols de transport que els concessionaris han de proporcionar periòdicament a la Direcció General d'Obres Públiques, Transport i Mobilitat Sostenible  
1. A fi de complir les obligacions d'informació a la Direcció General d'Obres Públiques, Transport i Mobilitat Sostenible que estableix l'article 4 del Decret llei 9/2011, de 5 d'agost, els concessionaris de transport regular de viatgers per carretera d'ús general competència de la Generalitat, qualsevol quina siga la situació administrativa de la concessió, hauran de proporcionar mensualment per a cada concessió la següent informació sobre la utilització dels títols de viatge:  
  
a) Descripció i condicions d'utilització de tots els títols de viatge.  
  
b) Nombre total de viatges mensuals realitzats amb cada títol de transport.  
c) Nombre de títols de viatge venuts durant cada mes.  
d) Ingressos mensuals per recaptació associats a la venda de cada títol de viatge, Impost sobre el Valor Afegit inclòs.  
e) En els àmbits que es requerisca, informació específica disponible relativa a les hores punta.  
f) Comparació d'aquesta informació respecte a la del mateix període mensual de referència disponible dels anys 2019, 2020 i 2021.  
A aquests efectes, com a títol de viatge es consideraran tots els que es comercialitzaven a 27 de juny de 2022 i tots els que es van començar a comercialitzar a partir de l'1 de setembre de 2022, inclosos tots aquells als quals no se'ls apliquen les reduccions de preu establides a l'empara del Decret llei 9/2022, de 5 d'agost, en relació amb el Reial Decret llei 11/2022, de 25 de juny.  
2. La informació a presentar pels concessionaris estarà referida a cada mes natural a partir de l'1 de setembre fins que finalitze la vigència de la reducció del preu establida a l'empara del Decret llei 9/2022, de 5 d'agost, en relació amb el Reial Decret llei 11/2022, de 25 de juny.  
  
  
Segon. Forma i termini de presentació de la informació de la utilització dels títols de transport  
1. La informació sobre la utilització dels títols de transport de cada concessió es presentarà amb un document de full de càlcul que figurarà com a imprés associat al tràmit, annexat a una declaració responsable, signada pel representant de l'empresa concessionària, de la veracitat de totes les dades contingudes i annexades a la seua declaració, així com del compromís d'aportar la documentació i informació addicional que se li requerisca per a la seua comprovació.  
Les declaracions responsables hauran de ser signades electrònicament per qualsevol dels sistemes d'identificació i signatura electrònica admesos en aquesta seu de la Generalitat.  
Els documents de full de càlcul presentats hauran de respectar íntegrament el tipus de fitxer i l'estructura i format de les dades dels camps corresponents a la informació a la qual es refereix l'apartat primer.  
  
2. La informació remesa pels concessionaris haurà d'estar referida separadament a cada concessió que opere i es presentarà annexada a la seua corresponent declaració responsable.  
3. Les declaracions responsables amb la informació de la utilització dels títols de transport de cada concessió es presentarà de manera telemàtica en la seu electrònica de la Generalitat (https://sede.gva.es), apartat «serveis en línia», seleccionant el tràmit corresponent, a través de la següent URL:  
https://www.gva.es/es/proc22902  
4. La informació de la utilització dels títols de transport a què fa referència l'apartat primer haurà de ser presentada abans del dia 10 del mes següent al qual estiga referida.  
  
Tercer. Efectes  
Aquesta resolució farà efecte des del dia de la signatura.  
  
Contra aquesta resolució la persona interessada podrà interposar, a través de la seu electrònica de la Generalitat Valenciana, un recurs d'alçada davant la directora general d'Obres Públiques, Transport i Mobilitat Sostenible o davant la secretària autonòmica d'Obres Públiques, Transports i Mobilitat Sostenible, òrgan competent per a resoldre'l, en el termini d'un mes a partir de l'endemà de la publicació d'aquesta resolució en el Diari Oficial de la Generalitat Valenciana, d'acord amb el que s'estableix en els articles 121 i 122, en relació amb el 112.1, de la Llei 39/2015, d'1 d'octubre, del procediment administratiu comú de les administracions públiques.  
  
València, 27 de setembre de 2022.- La directora general d'Obres Públiques, Transport i Mobilitat Sostenible: Roser Obrer Marco.